CELEX: 62020TN0371
Language: el
Date: 2020-06-15 00:00:00
Title: Υπόθεση T-371/20: Προσφυγή της 15ης Ιουνίου 2020 — Pollinis France κατά Επιτροπής

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/39
            
         
      Προσφυγή της 15ης Ιουνίου 2020 — Pollinis France κατά Επιτροπής
      (Υπόθεση T-371/20)
      (2020/C 297/51)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Pollinis France (Παρίσι, Γαλλία) (εκπρόσωπος: C. Lepage, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει τη σιωπηρή απόφαση της Ευρωπαϊκής Επιτροπής με την οποία απορρίφθηκε η επιβεβαιωτική αίτηση για πρόσβαση σε έγγραφα που καταχωρήθηκε υπό τον αριθμό αναφοράς GESTDEM 2020/0498 συμφώνως προς το άρθρο 8, παράγραφος 3, του κανονισμού (ΕΚ) 1049/2001 (1),
               
            
                  —
               
               
                  να υποχρεώσει την Ευρωπαϊκή Επιτροπή να της καταβάλει 3 000 ευρώ για τα δικαστικά έξοδά της, κατ’ εφαρμογή του άρθρου 134, παράγραφος 1, του Κανονισμού Διαδικασίας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται ότι η προσβαλλόμενη απόφαση αντιβαίνει στη δεύτερη υποπαράγραφο του άρθρου 4, παράγραφος 3, του κανονισμού (ΕΚ) 1049/2001, διότι η Ευρωπαϊκή Επιτροπή δεν αιτιολόγησε την εφαρμογή της σχετικής με την προστασία της διαδικασίας λήψης αποφάσεων εξαίρεσης.
               
            
                  2.
               
               
                  Με τον δεύτερο λόγο ακυρώσεως προβάλλεται ότι η προσβαλλόμενη απόφαση αντιβαίνει στη δεύτερη υποπαράγραφο του άρθρου 4, παράγραφος 3, του κανονισμού (ΕΚ) 1049/2001, δεδομένου ότι υφίσταται υπέρτερο δημόσιο συμφέρον για την πρόσβαση στα ζητηθέντα έγγραφα και δεδομένου ότι τα ζητηθέντα έγγραφα θα έπρεπε να αποτελούν αντικείμενο της ευρύτερης πρόσβασης που παρέχεται σε «νομοθετικά έγγραφα».
               
            
                  3.
               
               
                  Με τον τρίτο λόγο ακυρώσεως προβάλλεται ότι η προσβαλλόμενη απόφαση αντιβαίνει στο άρθρο 6, παράγραφος 1, του κανονισμού (ΕΚ) 1367/2006 του Ευρωπαϊκού Κοινοβουλίου και του Συμβουλίου (2), διότι η εξαίρεση που αναφέρεται στο άρθρο 4, παράγραφος 3, του κανονισμού (ΕΚ) 1049/2001 θα έπρεπε να ερμηνεύεται ακόμη πιο στενά και να εφαρμόζεται ακόμη πιο αυστηρά όταν οι ζητηθείσες πληροφορίες αφορούν εκπομπές στο περιβάλλον.
               
            
         (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).
      
         (2)  Κανονισμός (ΕΚ) 1367/2006 του Ευρωπαϊκού Κοινοβουλίου και του Συμβουλίου, της 6ης Σεπτεμβρίου 2006, για την εφαρμογή στα όργανα και τους οργανισμούς της Κοινότητας των διατάξεων της σύμβασης του Århus σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (ΕΕ 2006, L 264, σ. 13).